**Bloque de materias troncais**

**Xeografía**

Introdución

A xeografía ocúpase especificamente do espazo, as paisaxes e as actividades que se desenvolven sobre o territorio, e analiza a relación entre a natureza e a sociedade, así como as súas consecuencias. Ten como obxectivo a comprensión do territorio, produto da interrelación de múltiples factores, e, ademais, que o alumnado poida explicar a realidade xeográfica española, con especial atención ao territorio galego, como referente e identidade próxima. Grazas a este coñecemento adquirido, a xeografía pode transmitir a idea de responsabilidade dentro da sociedade, posto que o ser humano é o principal axente de transformación do medio natural: desta maneira, a materia de Xeografía participa moi profundamente na formación en valores no eido dos principios do desenvolvemento sustentable e o medio, como recurso escaso e non renovable.

O uso dos instrumentos propios desta disciplina (entre outros a cartografía, e imaxes ou estatísticas de distinto tipo) achega a posibilidade de analizar e realizar interpre­tacións globais, sistemáticas e integradas da realidade, identifi­car as unidades territoriais, as paisaxes, e os resultados da actividade humana para poder coñecer e comprender o espazo. Deste xeito, a materia de Xeografía proposta neste curso ten como obxectivos fundamentais dar unha interpretación global e interrelacionada de cada fenómeno xeográfico, e ofrecer os mecanismos que sirvan para dar respostas e explicacións aos problemas do territorio español; unhas aprendizaxes que leven á comprensión da coevolución socioecolóxica dos territorios.

A distribución de contidos que se propón pretende afianzar os coñecementos sobre xeografía adquiridos na ESO e, por outra banda, afondar no coñecemento da ciencia xeográfica para proporcionar as cone­xións con opcións posteriores.

A xeografía de España non pode concibirse só na diversidade que lle proporcionan as comunidades autónomas, senón que é necesario coñecer ademais as interdependencias que a vinculan co resto do mundo, en especial coa Unión Europea (UE), xa que estes aspectos teñen a súa tradución nos procesos de organización do territorio. Os conxuntos espaciais cos que o noso país se relaciona (UE, áreas xeografica­mente próximas e outras zonas do mundo cuxos aspectos políti­cos, sociais e económicos manteñen relacións con España) inclúense nun tema final que contextualizará España nas súas relacións coa UE e co resto do mundo. Ademais, a través destes coñecementos rescátanse os aspectos aprendidos polo alumnado que non deben perderse.

Os primeiros temas conteñen os coñecementos básicos para a construción do coñecemento xeográfico do país e para explicar a variedade de paisaxes de España.

A materia é rica en achegas ao desenvolvemento competencial. A competencia clave matemática e, moi especialmente, as competencias básicas en ciencia e tecnoloxía están moi presentes, xa que en xeografía se require abordar aprendizaxes de feitos e procedementos propios das ciencias da terra ou da estatística. Do mesmo xeito, a competencias sociais e cívicas reciben un tratamento moi específico relacionado cos contidos propios da xeografía como o desenvolvemento sustentable, que ademais é un elemento transversal ao longo da etapa. Pola súa banda, as competencias lingüística e dixital (fronte á realidade ineludible da universalización da cartografía dixital e o tratamento cotiá das imaxes satélite), e a de aprender a aprender están presentes de maneira constante na súa vertente máis instrumental e deben impregnar todo o que sexa posible o desenvolvemento curricular da materia. A competencia clave de sentido de iniciativa e espírito emprendedor debe estar moi presente nas vertentes máis actitudinais da competencia (saber ser) e na de coñecemento procedemental.

Finalmente, o tratamento metodolóxico da materia debe axustarse ao nivel competencial inicial do alumnado, respectando ritmos e estilos de aprendizaxe que teñan en conta a atención á diversidade. A materia de Xeografía permite desenvolver metodoloxías activas, nas que o traballo individual e cooperativo estean permanentemente presentes, con elaboración de diferentes tipos de materiais, integrando de forma especial as tecnoloxías da información e da comunicación.

|  | Xeografía. 2º de bacharelato. | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. A xeografía e o estudo do espazo xeográfico | | |  |
| * d * e * g * i * l | * B1.1. Concepto de xeografía. Métodos e ferramentas propias da disciplina. | * B1.1. Recoñecer a peculiaridade do coñecemento xeográfico utilizando as súas ferramentas de análise e os seus procedementos. | * XHB1.1.1. Describe a finalidade do estudo da xeografía, e as principais ferramentas de análise e os seus procedementos. | * CMCCT * CAA * CCL * CD |
| * d * e * g * i * l | * B1.2. Características do espazo xeográfico. Concepto de paisaxe como resultado da interacción entre factores naturais e culturais. Desenvolvemento sustentable. | * B1.2. Identificar o espazo xeográfico como tal nas súas diversas ocupacións, entendéndoo como centro de relacións humanas e sociais. | * XHB1.2.1. Identifica as paisaxes xeográficas. | * CMCCT * CAA * CCL |
| * XHB1.2.2. Enumera e describe as características das paisaxes xeográficas. | * CMCCT * CAA |
| * d * g * i * l | * B1.3. Representación gráfica do espazo xeográfico a distintas escalas. | * B1.3. Distinguir e analizar os tipos de planos e mapas con diferentes escalas, identificándoos como ferramentas de representación do espazo xeográfico | * XHB1.3.1. Utiliza adecuadamente as ferramentas características da ciencia xeográfica. | * CMCCT * CAA * CD |
| * d * g * i * l | * B1.4. Planos e mapas: compoñentes e análise. O mapa topográfico nacional a escala 1:50.000. | * B1.4. Analizar e comentar o mapa topográfico nacional E: 1/50.000. | * XHB1.4.1. Extrae información do mapa topográfico mediante os procedementos de traballo do xeógrafo. | * CMCCT * CAA * CD |
| * XHB1.4.2. Extrae a información de mapas e planos de diferentes escalas. | * CMCCT * CD |
| * d * e * g * i * l | * B1.5. Técnicas cartográficas. | * B1.5. Deseñar e comparar mapas sobre espazos xeográficos próximos utilizando os procedementos característicos. | * XHB1.5.1. Identifica nunha paisaxe as diferenzas entre paisaxe natural e cultural. | * CMCCT * CAA * CCL * CD |
| * d * e * g * i * l | * B1.6. Obtención e interpretación da información cartográfica. Imaxes de satélite. | * B1.6. Procurar, seleccionar e elaborar información de contido xeográfico obtida de fontes diversas, e presentala de xeito adecuado. | * XHB1.6.1. Analiza e extrae conclusións da observación dun plano e dun mapa, comentando as características do espazo xeográfico. | * CMCCT * CAA * CCL * CD |
|  | Bloque 2. O relevo español: a súa diversidade xeomorfolóxica | | |  |
| * d * e * g * i * l | * B2.1. España e a súa singularidade xeográfica: unidade e diversidade. | * B2.1. Distinguir as singularidades do espazo xeográfico español establecendo os aspectos que lle confiren unidade e os elementos que ocasionan diversidade. | * XHB2.1.1. Debuxa e sinala sobre un mapa físico de España as unidades do relevo español, comentando as súas características. | * CMCCT * CAA * CCL * CD |
| * d * e * g * i * l | * B2.2. Relevo español: diversidade xeomorfolóxica. Localización dos principais accidentes xeográficos. | * B2.2. Describir os trazos do relevo español, situando e analizando as súas unidades de relevo. | * XHB2.2.1. Identifica e representa nun mapa os elementos do relevo que son similares e diferentes do territorio peninsular e insular. | * CMCCT * CAA * CCL * CD |
| * d * e * g * i * l | * B2.3. Evolución xeolóxica do territorio español como conformadora das diferentes morfoestruturas. | * B2.3. Definir o territorio español subliñando as diferenzas das unidades morfoestruturais. | * XHB2.3.1. Enumera e describe os principais trazos do relevo de España. | * CMCCT * CAA * CCL |
| * d * e * g * i * l | * B2.4. Litoloxía peninsular e insular e formas de modelaxe. | * B2.4. Diferenciar a litoloxía de España, incidindo nas súas características e na modelaxe. | * XHB2.4.1. Clasifica as unidades do relevo español segundo as súas características xeomorfolóxicas. | * CMCCT * CAA * CCL |
| * d * e * g * i * l | * B2.5. Identificación das unidades do relevo español peninsular e insular, e os trazos de cada unha. | * B2.5. Utilizar correctamente o vocabulario específico da xeomorfoloxía. | * XHB2.5.1. Describe sumariamente nun mapa a evolución xeolóxica e a conformación do territorio español. | * CMCCT * CAA * CCL * CD |
| * d * e * g * i * l | * B2.6. Corte topográfico: realización e análise. | * B2.6. Procurar e seleccionar información do relevo obtido de fontes diversas (bibliográficas, cartográficas, internet ou traballos de campo), e presentala de xeito adecuado sinalando os condicionamentos que o relevo pode impor. | * XHB2.6.1. Realiza un corte topográfico e explica o relevo que reflicte. | * CMCCT * CAA * CCL * CD |
| * d * e * g * i * l | * B2.7. Concepto de solo. Os solos en España: variedade edáfica e as súas características. | * B2.7. Identificar as características edáficas dos solos. | * XHB2.7.1. Enumera e describe os elementos constitutivos dos tipos de solo de España. | * CMCCT * CAA * CCL |
| * XHB2.7.2. Localiza nun mapa de España os tipos de solos peninsulares e insulares. | * CMCCT * CAA * CCL * CD |
|  | Bloque 3. A diversidade climática e a vexetación | | |  |
| * d * g * i * l | * B3.1. Clima e tempo atmosférico. Factores xeográficos, dinámica atmosférica e elementos do clima. | * B3.1. Sinalar nun mapa de España os dominios climáticos. | * XHB3.1.1. Localiza os climas nun mapa de España. | * CMCCT * CA * CD |
| * d * e * g * i * l | * B3.2. Dominios climáticos españois: as súas características e representación en climogramas. | * B3.2. Distinguir os climas en España e comentar as súas características, sinalando os factores e os elementos que os compoñen, para diferencialos. | * XHB3.2.1. Describe e compara os climas en España, enumerando os factores e os elementos característicos. | * CMCCT * CAA * CCL * CD |
| * d * e * g * i * l | * B3.3. Dominios climáticos españois: factores limitantes. | * B3.3. Distinguir os climas en España e a súa representación en climogramas. | * XHB3.3.1. Representa e comenta climogramas específicos de cada clima. | * CMCCT * CAA * CCL * CD |
| * d * e * g * i * l | * B3.4. Variabilidade climática. Temperatura e precipitación. | * B3.4. Comentar a información climatolóxica que se deduce utilizando mapas de temperaturas ou precipitacións de España. | * XHB3.4.1. Comenta as características dos climas españois a partir dos seus climogramas representativos. | * CMCCT * CAA * CCL * CD |
| * d * e * g * i * l | * B3.5. Situacións sinópticas e tipos de tempo atmosférico en España. | * B3.5. Analizar os tipos de tempo atmosférico en España utilizando os mapas de superficie e de altura. | * XHB3.5.1. Enumera os trazos dos tipos de tempo atmosférico reflectidos nas estacións climatolóxicas. | * CMCCT * CAA * CCL * CD |
| * XHB3.5.2. Identifica e interpreta nun mapa do tempo os elementos que explican os tipos de tempo atmosférico. | * CMCCT * CAA * CCL * CD |
| * d * e * g * i * l | * B3.6. Mapas do tempo, altura e superficie: análise e interpretación. | * B3.6. Interpretar un mapa do tempo aplicando as características dos tipos de tempo peninsulares ou insulares. | * XB33.6.1. Comenta un mapa do tempo de España distinguindo os elementos que explican o tipo de tempo característico da estación do ano correspondente. | * CMCCT * CAA * CCL * CD |
| * d * e * g * i * l * p | * B3.7. Escenarios de cambio climático en diferentes dominios do territorio peninsular e insular. | * B3.7. Obter e seleccionar información de contido xeográfico relativo á diversidade climática de España utilizando as fontes dispoñibles, tanto de internet como de medios de comunicación social, ou bibliografía. | * XHB3.7.1. Analiza como afecta a España o cambio climático. | * CMCCT * CAA * CCL * CD |
| * XHB3.7.2. Extrae conclusións ambientais, utilizando gráficas e estatísticas que reflicten as chuvias torrenciais. | * CMCCT * CAA * CCL * CD |
| * d * g * i * l | * B3.8. Factores xeográficos e características da vexetación. Rexións bioxeográficas**.** | * B3.8. Identificar as rexións vexetais. | * XHB3.8.1. Identifica nun mapa os dominios vexetais, e describe e comenta as súas características. | * CMCCT * CAA * CCL * CD |
| * d * e * g * i * l | * B3.9. Formacións vexetais españolas e a súa distribución. Análise de cliseries de vexetación. | * B3.9. Diferenciar razoadamente as formacións vexetais españolas. | * XHB3.9.1. Ante unha paisaxe natural, identifica as formacións vexetais que aparezan. | * CMCCT * CA * CD |
| * XHB3.9.2. Analiza razoadamente unha cliserie. | * CMCCT * CAA * CCL * CD |
|  | Bloque 4. A hidrografía | | |  |
| * d * e * g * i * l | * B4.1. Diversidade hídrica da península e das illas. Principais elementos hídricos nas paisaxes. | * B4.1. Explicar a diversidade hídrica da Península Ibérica e nas illas, enumerando e localizando os tipos de elementos hídricos que se poden percibir coa observación da paisaxe. | * XHB4.1.1. Explica a diversidade hídrica en España. | * CMCCT * CAA * CCL * CD |
| * d * e * g * i * l | * B4.2. Vertentes hidrográficas. Principais cuncas fluviais peninsulares. | * B4.2. Describir as cuncas fluviais españolas situándoas nun mapa e enumerando as súas características. | * XHB4.2.1. Localiza nun mapa de España as principais cuncas fluviais. | * CMCCT * CAA * CCL * CD |
| * d * g * i * l | * B4.3. Réximes fluviais predominantes. | * B4.3. Identificar os réximes fluviais máis característicos. | * XHB4.3.1. Relaciona os réximes hídricos dos cursos fluviais coas posibilidades de aproveitamento hídrico en España. | * CMCCT * CAA |
| * d * e * g * i * l | * B4.4. Zonas húmidas en España. | * B4.4. Enumerar as zonas húmidas de España, localizalas nun mapa e comentar as súas características. | * XHB4.4.1. Localiza nun mapa as zonas húmidas españolas, e debate un aspecto de actualidade sobre este tema. | * CMCCT * CAA * CCL * CD |
| * d * e * g * i * l | * B4.5. Aproveitamento dos recursos hídricos: incidencia da seca e das chuvias torrenciais. | * B4.5. Analizar o aproveitamento dos recursos hídricos en España, incluíndo as características de seca e das chuvias torrenciais do clima. | * XHB4.5.1. Sitúa nun mapa da rede hidrográfica española os grandes encoros, e deduce consecuencias, analizando tamén as características climáticas. | * CMCCT * CAA * CCL * CD |
| * XHB4.5.2. Analiza e comenta gráficas e estatísticas que reflicten as épocas de seca en relación cun mapa de tipos de réximes fluviais dos ríos da Península Ibérica, e saca conclusións. | * CMCCT * CAA * CCL * CD |
| * d * e * g * i * l | * B4.6. Augas subterráneas. | * B4.6. Obter e seleccionar información de contido xeográfico relativo á hidroloxía española, incidindo na explotación das augas subterráneas, utilizando distintas fontes de información. | * XHB4.6.1. Selecciona imaxes e novas xornalísticas que reflictan a desigualdade hídrica española e a súa interacción coas actividades humanas. | * CMCCT * CAA * CCL * CD |
|  | Bloque 5. As paisaxes naturais e as relacións entre natureza e sociedade | | |  |
| * d * e * g * i * l | * B5.1. Paisaxes naturais españolas. | * B5.1. Describir e reflectir nun mapa as paisaxes naturais españolas, identificando os seus trazos. | * XHB5.1.1. Distingue as características dos grandes conxuntos paisaxísticos españois. | * CMCCT * CAA * CCL * CD |
| * XHB5.1.2. Localiza no mapa as paisaxes naturais españolas e identifica as súas características. | * CMCCT * CAA * CCL * CSC |
| * d * e * g * i * l * p | * B5.2. Influencia do medio na actividade humana. Políticas favorecedoras do patrimonio natural. | * B5.2. Relacionar o medio natural coa actividade humana, describindo casos de modificación do medio polo ser humano. | * XHB5.2.1. Identifica e formula os problemas suscitados pola interacción entre persoa e natureza sobre as paisaxes. | * CMCCT * CAA * CCL * CSC |
| * XHB5.2.2. Analiza algún elemento lexislador correctivo da acción humana sobre a natureza. | * CMCCT * CAA * CCL * CSC |
| * d * e * g * i * l * p | * B5.3. Os medios humanizados e a súa interacción no espazo xeográfico. Paisaxes culturais. | * B5.3. Describir os espazos humanizados e enumerar os seus elementos constitutivos. | * XHB5.3.1. Diferencia as paisaxes humanizadas das naturais. | * CMCCT * CAA * CCL |
| * d * e * g * i * l * p | * B5.4. Aproveitamento sustentable do medio físico. | * B5.4. Obter e seleccionar información de contido xeográfico relativo ás paisaxes naturais e as relacións entre natureza e sociedade, utilizando fontes en que estea dispoñible, tanto en internet como en bibliografía ou medios de comunicación social. | * XHB5.4.1. Selecciona e analiza novas xornalísticas ou imaxes nas que se perciba a influencia do medio na actividade humana. | * CMCCT * CAA * CCL * CD |
| * XHB5.4.2. Selecciona e analiza a partir de distintas fontes de información novas xornalísticas ou imaxes nas que se perciba a influencia das persoas sobre o medio. | * CMCCT * CAA * CCL * CD |
| * XHB5.4.3. Obtén e analiza a información que apareza nos medios de comunicación social referida á destrución do medio natural por parte do ser humano. | * CMCCT * CAA * CCL * CD |
| * d * e * g * i * l | * B5.5. Variedades de paisaxes naturais. | * B5.5. Comparar imaxes das variedades de paisaxes naturais. | * XHB5.5.1. Diferencia as paisaxes naturais españolas a partir de fontes gráficas e comenta imaxes representativas de cada unha das variedades de paisaxes naturais localizadas en medios de comunicación social, internet ou outras fontes bibliográficas. | * CMCCT * CAA * CCL * CD |
|  | Bloque 6. A poboación española | | |  |
| * d * g * i * l | * B6.1. Fontes para o estudo da poboación. Procedementos de análise en demografía. | * B6.1. Identificar as fontes para o estudo da poboación establecendo os procedementos que permiten estudar casos concretos. | * XHB6.1.1. Utiliza as ferramentas de estudo da poboación. | * CMCCT * CAA * CD |
| * d * e * g * i * l | * B6.2. Evolución histórica. | * B6.2. Comentar gráficos e taxas que amosen a evolución da poboación española. | * XHB6.2.1. Comenta a pirámide actual de poboación española e compáraa con algunha dun período anterior ou de previsións futuras. | * CMCCT * CAA * CCL * CD |
| * XHB6.2.2. Distingue as pirámides de poboación na súa evolución histórica. | * CMCCT * CAA * CCL * CD |
| * d * e * g * i * l | * B6.3. Movementos naturais de poboación. | * B6.3. Caracterizar a poboación española identificando os movementos naturais. | * XHB6.3.1. Aplica a teoría da transición demográfica ao caso español. | * CMCCT * CAA * CCL * CD |
| * XHB6.3.2. Elixe datos e taxas demográficas que amosen a configuración da poboación dun territorio. | * CMCCT * CAA * CCL * CD |
| * d * e * g * i * l | * B6.4. Distribución territorial da poboación. | * B6.4. Diferenciar a densidade de poboación no espazo peninsular e insular, explicando a distribución de poboación. | * XHB6.4.1. Comenta o mapa da densidade de poboación actual en España. | * CMCCT * CAA * CCL * CD |
| * d * e * g * i * l | * B6.5. Migracións. | * B6.5. Explicar a distribución da poboación española identificando as migracións. | * XHB6.5.1. Explica os procesos migratorios antigos que afectan a España. | * CMCCT * CAA * CCL * CD |
| * XHB6.5.2. Identifica e analiza as migracións recentes. | * CMCCT * CAA * CCL * CD |
| * XHB6.5.3. Explica as relacións entre comunidades autónomas en relación coas migracións interiores. | * CMCCT * CAA * CCL * CD |
| * d * e * g * i * l | * B6.6. Mapa da distribución da poboación española. | * B6.6. Analizar a poboación das comunidades autónomas, definindo a súa evolución e a problemática de cada unha. | * XHB6.6.1. Compara e comenta a poboación das rexións que medran e as que diminúen a súa poboación. | * CMCCT * CAA * CCL * CD |
| * d * e * g * i * l | * B6.7. Mapa de densidade da poboación española. | * B6.7. Comentar un mapa da densidade de poboación de España, analizando a súa estrutura. | * XHB6.7.1. Analiza un gráfico da estrutura da poboación española. | * CMCCT * CAA * CCL * CD |
| * d * e * g * i * l | * B6.8. Conformación do espazo demográfico actual. Definición e cálculo de taxas demográficas. | * B6.8. Analizar as pirámides de poboación das comunidades autónomas, incidindo no caso galego, e comentar as súas peculiaridades. | * XHB6.8.1. Resolve problemas de demografía referidos ao cálculo de taxas de poboación. | * CMCCT * CAA * CCL * CD |
| * d * e * g * i * l | * B6.9. Diversidades rexionais. Estrutura, problemática actual e posibilidades de futuro da poboación española. Realidade demográfica galega. | * B6.9. Explicar as perspectivas de poboación española e a ordenación do territorio. | * XHB6.9.1. Selecciona e analiza información sobre as perspectivas de futuro da poboación española. | * CMCCT * CAA * CCL * CD |
| * d * e * g * i * l | * B6.10. Ordenación do territorio. Peso do factor demográfico. | * B6.10. Obter e seleccionar información de contido demográfico utilizando fontes en que estea dispoñible, tanto en internet como noutras fontes de información. | * XHB6.10.1. Presenta e defende información sobre a poboación española salientando os aspectos máis significativos, utilizando gráficos, mapas, pirámides, etc., nunha presentación informática ou en exposicións en directo. | * CMCCT * CAA * CCL * CD |
|  | Bloque 7. O espazo rural e as actividades do sector primario | | |  |
| * d * e * g * i * l | * B7.1. Peso das actividades agropecuarias, forestais e pesqueiras no PIB. Poboación activa. | * B7.1. Describir as actividades agropecuarias e forestais, especificando as características de España. | * XHB7.1.1. Identifica as actividades agropecuarias e forestais. | * CMCCT * CAA * CCL * CD |
| * XHB7.1.2. Diferencia as actividades do sector primario doutras actividades económicas. | * CCL * CAA * CD |
| * d * e * g * i * l * p | * B7.2. Aspectos naturais e históricos que explican os factores agrarios. | * B7.2. Distinguir as paisaxes agrarias, a súa morfoloxía e as súas estruturas, establecendo as súas características. | * XHB7.2.1. Sitúa nun mapa a distribución dos principais aproveitamentos agrarios. | * CMCCT * CAA * CCL * CD |
| * XHB7.2.2. Achega os aspectos do pasado histórico que incidiron nas estruturas agrarias españolas. | * CAA * CCL |
| * d * e * g * i * l * p | * B7.3. Elementos que conforman as paisaxes agrarias. Paisaxes agrarias de España: características. | * B7.3. Analizar adecuadamente unha paisaxe rural distinguindo o terreo de labor, os bosques e o hábitat. | * XHB7.3.1. Selecciona e comenta imaxes que poñen de manifesto as características das paisaxes agrarias españolas. | * CMCCT * CAA * CCL * CD |
| * d * e * g * i * l * p | * B7.4. Estrutura da propiedade e tenencia da terra. | * B7.4. Comprender a evolución da estrutura da propiedade e identificar formas de tenza da terra. | * XHB7.4.1. Define historicamente, de forma sumaria, a estrutura da propiedade | * CMCCT * CAA * CCL * CD |
| * d * e * g * i * l * p | * B7.5. Explotacións agrarias: características. Tipos de agricultura: coexistencia de formas avanzadas e tradicionais. Transformacións agroindustriais. | * B7.5. Explicar o sector agrario español tendo en conta as súas estruturas da propiedade e as características das súas explotacións. | * XHB7.5.1. Identifica e analiza as características das paisaxes agrarias españolas. | * CMCCT * CAA * CCL * CD |
| * d * e * g * i * l | * B7.6. Políticas de reforma agraria. Situación española do sector no contexto da Unión Europea. Política Agraria Común (PAC). | * B7.6. Explicar a situación do sector agrario español tendo en conta o contexto europeo e as políticas da Unión Europea. | * XHB7.6.1. Achega datos ou gráficos de aspectos estruturais que expliquen o dinamismo dun sector agrario dado. | * CMCCT * CAA * CCL * CD |
| * XHB7.6.2. Comenta textos xornalísticos que expliquen a situación española na PAC. | * CCL * CAA |
| * d * e * g * i * l * p | * B7.7. Actividade pesqueira: localización, características e problemas. Análise dos aspectos físicos e humanos que conforman o espazo pesqueiro. Caso galego. | * B7.7. Analizar a actividade pesqueira, e definir as súas características e os seus problemas. | * XHB7.7.1. Establece as características e as peculiaridades da actividade pesqueira española e galega. | * CMCCT * CAA * CCL * CD |
| * XHB7.7.2. Selecciona e analiza novas xornalísticas que tratan problemas pesqueiros e identifica a súa orixe. | * CCL * CAA |
| * d * e * g * i * l * p | * B7.8. Silvicultura: características e desenvolvemento no territorio. | * B7.8. Obter e seleccionar información de contido xeográfico relativo ao espazo rural, silvícola ou pesqueiro, utilizando fontes dispoñibles en internet, en medios de comunicación social ou na bibliografía. | * XHB7.8.1. Confecciona gráficos comparativos do peso específico no PIB das actividades agrarias, gandeiras, forestal e pesqueiras españolas fronte a outros sectores de actividade. | * CMCCT * CAA * CCL * CD |
|  | Bloque 8. As fontes de enerxía e o espazo industrial | | |  |
| * d * e * g * i * l | * B8.1. Proceso de industrialización español: características e breve evolución histórica. | * B8.1. Analizar o proceso de industrialización español establecendo as características históricas que conducen á situación actual. | * XHB8.1.1. Selecciona e analiza información sobre os problemas e a configuración da industria española. | * CMCCT * CAA * CCL * CD |
| * XHB8.1.2. Establece un eixe cronolóxico para explicar a evolución histórica da industrialización española. | * CCL * CAA * CMCCT |
| * XHB8.1.3. Selecciona e analiza imaxes que amosen a evolución histórica da industria española nunha zona concreta ou dun sector concreto. | * CCL * CAA * CD |
| * d * e * g * i * l | * B8.2. Localización das fontes de enerxía en España. | * B8.2. Relacionar as fontes de enerxía e a industrialización, e describir as súas consecuencias en España. | * XHB8.2.1. Relaciona o nacemento da industria e a localización de fontes de enerxía e materias primas en España. | * CMCCT * CAA * CCL * CDC |
| * d * e * g * i * l | * B8.3. Achega ao PIB da industria. Poboación activa. Deficiencias e problemas do sector industrial español. | * B8.3. Coñecer os factores da industria en España. | * XHB8.3.1. Enumera as características da industria española e as súas diferenzas rexionais. | * CMCCT * CAA * CCL * CD |
| * XHB8.3.2. Confecciona e analiza gráficas e estatísticas que expliquen as producións industriais. | * CMCCT * CAA * CCL * CD |
| * d * e * g * i * l | * B8.4. Elementos das paisaxes industriais. Tipoloxías de paisaxes. | * B8.4. Identificar e comentar os elementos dunha paisaxe industrial dada. | * XHB8.4.1. Analiza e comenta paisaxes de espazos industriais. | * CMCCT * CAA * CCL * CD |
| * d * e * g * i * l | * B8.5. Rexións industriais e eixes de desenvolvemento de España: importancia das políticas territoriais no sector. Planificación e perspectivas de futuro. | * B8.5. Describir os eixes de desenvolvemento industrial sobre un mapa, establecendo as súas características e as posibilidades de rexeneración e cambio no futuro. | * XHB8.5.1. Sinala nun mapa os asentamentos industriais máis importantes, distinguindo entre os sectores industriais. | * CCL * CD * CAA |
| * XHB8.5.2. Localiza e describe as rexións industriais e os eixes de desenvolvemento industrial. | * CCL * CAA * CD |
| * XHB8.5.3. Describe os eixes ou focos de desenvolvemento industrial, e as súas perspectivas de futuro. | * CMCCT * CAA * CCL * CD |
| * d * e * g * i * l | * B8.6. Influencia da política da Unión Europea na configuración da industria española. | * B8.6. Obter e seleccionar información de contido xeográfico relativo ao espazo industrial español e a influencia nel da política industrial europea, utilizando fontes en que estea dispoñible, tanto en internet, como na bibliografía ou nos medios de comunicación. | * XHB8.6.1. Describe as políticas industriais da Unión Europea e a súa influencia nas españolas. | * CMCCT * CAA * CCL * CD |
|  | Bloque 9. O sector servizos | | |  |
| * d * e * g * i * l | * B9.1. Terciarización da economía española: influencia no PIB. Poboación activa do sector terciario. | * B9.1. Analizar a terciarización da economía española establecendo as súas características e a influencia no produto interior bruto, e utilizar correctamente a terminoloxía do sector servizos. | * XHB9.1.1. Identifica as características do sector terciario español. | * CMCCT * CAA * CCL * CD |
| * d * e * g * i * l | * B9.2. Análise dos servizos e distribución no territorio. | * B9.2. Identificar a presenza dos servizos no territorio, analizando a súa distribución e o impacto no medio. | * XHB9.2.1. Explica a incidencia do sector servizos para a economía española. | * CMCCT * CAA * CCL * CD |
| * d * e * g * i * l | * B9.3. Sistema de transportes en España. Impacto das infraestruturas sobre o espazo xeográfico. | * B9.3. Explicar o sistema de transporte en España, distinguindo a articulación territorial que configura. | * XHB9.3.1. Describe como se articulan os medios de comunicación máis importantes de España (ferrocarrís, estradas, portos e aeroportos). | * CMCCT * CAA * CCL * CD |
| * XHB9.3.2. Comenta sobre un mapa de transportes a transcendencia que este sector ten para articular o territorio. | * CMCCT * CAA * CCL * CD |
| * XHB9.3.3. Describe e analiza mapas que reflictan un sistema de transporte determinado. | * CMCCT * CAA * CCL * CD |
| * XHB9.3.4. Distingue nun mapa os principais nodos de transporte español. | * CMCCT * CAA * CCL * CD |
| * XHB9.3.5. Resolve problemas formulados nun caso específico sobre vías de comunicación no noso país. | * CMCCT * CAA * CCL * CD |
| * d * e * g * i * l | * B9.4. Desenvolvemento comercial: características, evolución e distribución territorial. | * B9.4. Describir o desenvolvemento comercial e a ocupación territorial que impón, e establecer as súas características. | * XHB9.4.1. Comenta gráficas e estatísticas que expliquen o desenvolvemento comercial. | * CMCCT * CAA * CCL * CD |
| * d * e * g * i * l | * B9.5. Espazos turísticos: características e evolución. | * B9.5. Localizar nun mapa os espazos turísticos, e enumerar as súas características e as desigualdades rexionais. | * XHB9.5.1. Analiza e explica as desigualdades do espazo turístico. | * CMCCT * CAA * CCL * CD |
| * d * e * g * i * l | * B9.6. Outras actividades terciarias: sanidade, educación, finanzas e servizos públicos. | * B9.6. Obter e seleccionar información de contido xeográfico relativo á actividade ou ao espazo do sector servizos español, utilizando fontes en que estea dispoñible, tanto en internet como na bibliografía ou nos medios de comunicación social. | * XHB9.6.1. Comenta gráficas e estatísticas que expliquen o desenvolvemento turístico español. | * CMCCT * CAA * CCL * CD |
| * XHB9.6.2. Explica como articulan o territorio outras actividades terciarias. | * CMCCT * CAA * CCL * CD |
| * XHB9.6.3. Analiza e comenta imaxes do espazo destinado a transportes, comercial ou outras actividades do sector servizos. | * CMCCT * CAA * CCL * CD |
| * d * e * g * i * l | * B9.7. Transformacións das paisaxes nas zonas turísticas. Caso do litoral. | * B9.7. Identificar e comentar unha paisaxe transformado por unha importante zona turística. | * XHB9.7.1. Confecciona esquemas para analizar a influencia do sector servizos na economía e no emprego en España, a partir de imaxes que reflictan o seu impacto nunha paisaxe. | * CMCCT * CAA * CCL * CD * CSC |
|  | Bloque 10. O espazo urbano | | |  |
| * d * e * g * i * l | * B10.1. Concepto de cidade e a súa influencia na ordenación do territorio. | * B10.1. Definir a cidade. | * XHB10.1.1. Define cidade e achega exemplos. | * CMCCT * CAA * CCL |
| * d * e * g * i * l * p | * B10.2. Morfoloxía e estrutura urbanas. Análise socioeconómica e política a través do plano da cidade. | * B10.2. Analizar e comentar planos de cidades, distinguindo os seus trazados. | * XHB10.2.1. Analiza e explica o plano da cidade máis próxima ao lugar de residencia, ou a máis significativa. | * CMCCT * CAA * CCL * CD |
| * d * e * g * i * l | * B10.3. Planificacións urbanas. Instrumentos do planeamento. | * B10.3. Identificar o proceso de urbanización e enumerar as súas características e as planificacións internas. | * XHB10.3.1. Identifica as características do proceso de urbanización. | * CMCCT * CAA * CCL |
| * XHB10.3.2. Explica e propón exemplos de procesos de planificación urbana. | * CAA * CCL |
| * d * e * g * i * l * p | * B10.4. Características do proceso de urbanización. Áreas de influencia. | * B10.4. Analizar a morfoloxía e a estrutura urbana, e extraer conclusións da pegada da historia e a súa expansión espacial, reflexo da evolución económica e política da cidade. | * XHB10.4.1. Sinala a influencia histórica no plano das cidades españolas. | * CMCCT * CAA * CCL * CD |
| * XHB10.4.2. Explica a morfoloxía urbana e sinala as partes dunha cidade sobre un plano desta. | * CCL * CD * CAA |
| * d * e * g * i * l * p | * B10.5. Características da paisaxe urbana. | * B10.5. Analizar e comentar unha paisaxe urbana. | * XHB10.5.1. Comenta unha paisaxe urbana a partir dunha fonte gráfica. | * CMCCT * CAA * CCL * CD |
| * XHB10.5.2. Selecciona e analiza imaxes que expliquen a morfoloxía e a estrutura urbana dunha cidade coñecida. | * CMCCT * CAA * CCL * CD |
| * d * e * g * i * l * p | * B10.6. Usos do solo urbano. Ordenación territorial. | * B10.6. Identificar o papel das cidades na ordenación do territorio. | * XHB10.6.1. Explica a xerarquización urbana española. | * CMCCT * CAA * CCL |
| * d * e * g * i * l | * B10.7. Rede urbana española. Características do proceso de crecemento espacial das cidades. | * B10.7. Describir a rede urbana española e comentar as súas características. | * XHB10.7.1. Describe e analiza as influencias mutuas entre a cidade e o espazo que a rodea. | * CMCCT * CAA * CCL |
| * d * e * g * i * l * p | * B10.8. Sistema urbano español: desenvolvemento sustentable. Cidades saudables. O territorio como recurso. | * B10.8. Obter, seleccionar e analizar información de contido xeográfico relativo ao espazo urbano español, utilizando fontes en que estea dispoñible, en internet, nos medios de comunicación social ou na bibliografía. | * XHB10.8.1. Selecciona e analiza novas xornalísticas que amosen a configuración e a problemática do sistema urbano español. | * CMCCT * CAA * CCL * CD |
|  | Bloque 11. Formas de organización territorial | | |  |
| * d * e * g * i * l * p | * B11.1. Organización territorial de España. | * B11.1. Describir a organización territorial española analizando a estrutura local, autonómica e estatal. | * XHB11.1.1. Localiza e explica nun mapa a organización territorial española, partindo do concello e da comunidade autónoma. | * CMCCT * CAA * CCL * CD |
| * d * e * g * i * l | * B11.2. Influencia da historia e da Constitución de 1978 no deseño territorial. | * B11.2. Explicar a organización territorial española e establecer a influencia da historia e da Constitución de 1978, mediante o emprego de mapas históricos e actuais. | * XHB11.2.1. Explica a ordenación territorial española a partir de mapas históricos e actuais. | * CMCCT * CAA * CCL * CD |
| * XHB11.2.2. Caracteriza a ordenación territorial establecida pola Constitución de 1978. | * CMCCT * CAA * CCL * CD |
| * XHB11.2.3. Compara a ordenación territorial actual e a da primeira metade do século XX. | * CMCCT * CAA * CCL * CD |
| * XHB11.2.4. Distingue e enumera as comunidades autónomas, as principais cidades en cada unha e os países fronteirizos de España. | * CMCCT * CAA * CCL * CD |
| * d * e * g * i * l | * B11.3. Desequilibrios e contrastes territoriais. | * B11.3. Analizar a organización territorial española e describir os desequilibrios e os contrastes territoriais, así como os mecanismos correctores. | * XHB11.3.1. Enumera os desequilibrios e os contrastes territoriais existentes na organización territorial española. | * CMCCT * CAA * CCL |
| * d * e * g * i * l * p | * B11.4. Comunidades Autónomas: políticas rexionais e de cohesión territorial. Comunidade Autónoma de Galicia. | * B11.4. Describir a transcendencia das comunidades autónomas e definir as políticas territoriais que levan a cabo, incidindo no caso de Galicia. | * XHB11.4.1. Explica as políticas territoriais que practican as comunidades autónomas en aspectos concretos. | * CMCCT * CAA * CCL |
| * d * e * g * i * l * p | * B11.5. A cuestión territorial na España das autonomías. | * B11.5. Obter, seleccionar e analizar información de contido xeográfico relativo ás formas de organización territorial en España, utilizando fontes en que estea dispoñible en internet, nos medios de comunicación social ou na bibliografía. | * XHB11.5.1. Distingue os símbolos que diferencian as comunidades autónomas. | * CMCCT * CAA * CCL |
| * XHB11.5.2. Explica razoadamente os trazos esenciais das políticas territoriais autonómicas. | * CAA * CCL |
|  | Bloque 12. España en Europa e no mundo | | |  |
| * d * e * g * i * l | * B12.1. España: situación xeográfica; posición e localización dos territorios que conforman a unidade e a diversidade política. | * B12.1. Definir a situación xeográfica de España no mundo, establecendo a súa posición e localizando os seus territorios. | * XHB12.1.1. Localiza nun mapa as grandes áreas xeoeconómicas e sinala aquelas coas que España ten máis relación. | * CMCCT * CAA * CCL * CD |
| * XHB12.1.2. Identifica aspectos salientables de España na situación mundial. | * CMCCT * CAA * CCL * CD |
| * XHB12.1.3. Localiza a situación española entre as grandes áreas xeoeconómicas mundiais. | * CMCCT * CAA * CCL * CD |
| * d * e * g * i * l | * B12.2. España en Europa. Estrutura territorial. Contrastes físicos e socioeconómicos de Europa. | * B12.2. Describir o continente europeo distinguindo a súa estrutura territorial e os contrastes físicos e socioeconómicos. | * XHB12.2.1. Explica a posición de España na Unión Europea. | * CMCCT * CAA * CCL |
| * d * e * g * i * l | * B12.3. Posición de España na Unión Europea. Políticas rexionais e de cohesión territorial. | * B12.3. Identificar a posición de España na Unión Europea, enumerando as políticas rexionais e de cohesión territorial que se practican en Europa e que afectan a España. | * XHB12.3.1. Extrae conclusións das medidas que a Unión Europea toma en política rexional e de cohesión territorial que afectan a España. | * CMCCT * CAA * CCL |
| * XHB12.3.2. Comenta novas xornalísticas ou textos que explican a posición de España na Unión Europea. | * CMCCT * CAA * CCL * CD |
| * d * e * g * i * l | * B12.4. España no mundo. Globalización e diversidade no mundo. | * B12.4. Definir a globalización e explicar os seus trazos. | * XHB12.4.1. Identifica e describe os trazos da globalización con exemplificacións que afecten a España. | * CMCCT * CAA * CCL * CSC |
| * d * e * g * i * l | * B12.5. Procesos de mundialización e desigualdades territoriais. Grandes eixes mundiais. | * B12.5. Comparar os procesos de mundialización e diversidade territorial, resumindo as características de ambos. | * XHB12.5.1. Confecciona cadros comparativos da aplicación a casos concretos dos conceptos de mundialización e de diversidade territorial. | * CMCCT * CAA * CCL * CD |
| * d * e * g * i * l | * B12.6. Posición de España nas áreas socioeconómicas e xeopolíticas mundiais. | * B12.6. Explicar as repercusións da inclusión de España en espazos socioeconómicos e xeopolíticos continentais e mundiais, utilizando fontes diversas baseadas en material bibliográfico ou en liña e en opinións expostas nos medios de comunicación social. | * XHB12.6.1. Explica as repercusións da inclusión de España en espazos xeopolíticos e socioeconómicos continentais e mundiais a partir de distintas fontes de información xeográfica. | * CMCCT * CAA * CCL * CD |